**Anne Odgård Kvintet**

*Anne Odgård Eyermann (vokal), Jesper Jeppesen (guitar), Peter Just (piano), Ulrik Hoffmann Bøegh (bas), Rune Eyermann (trommer)*

Anne Odgård skriver sange om menneskelivet. Små musikalske beretninger, der kredser om mellemmenneskelige relationer, tro, fællesskab, savn, skæbneflugt, teenagekærlighed og meget andet.

I jazzkvintettens fortolkninger opstår et livskraftigt møde mellem popmelodiens enkelhed og jazzens legende improvisationer og det harmonisk krydrede.

Kvintetten har gennem et årelangt samarbejde spillet en lang række koncerter og fundet frem til et udtryk, der styrker fortællingen i teksterne og fylder koncertrammerne med stemningsfuld atmosfære.

Læs mere og lyt til musikken på www.anneodgaard.dk